**Θέμα 2ο**

**2.1** Να γράψετε τον αριθμό για κάθε ένα από τα κενά και δίπλα, μία από τις λέξεις που συμπληρώνει σωστά το παρακάτω κείμενο. (Σημειώνεται ότι 4 από τις λέξεις θα περισσέψουν) Δίνονται οι λέξεις: **ελαττωματικών, ποσότητας, μέρες, ημερομηνίες, απαιτήσεις, ποιότητας, προδιαγραφές, συσκευασμένων.**

«Σκοπός του τμήματος Ποιοτικού Ελέγχου είναι η συνεχής παρακολούθηση της \_\_\_\_\_\_\_\_\_\_\_\_\_\_\_\_\_\_(1) των προϊόντων τα οποία παράγονται, ώστε να ανταποκρίνονται στις προκαθορισμένες \_\_\_\_\_\_\_\_\_\_\_\_\_\_\_\_\_\_\_(2) και \_\_\_\_\_\_\_\_\_\_\_\_\_\_\_\_\_(3). Πρέπει να γίνεται με τέτοιο τρόπο η παρακολούθηση της ποιότητας, ώστε να εξακριβώνεται αμέσως η παραγωγή \_\_\_\_\_\_\_\_\_\_\_\_\_\_\_\_(4) προϊόντων.»

***Μονάδες 16***

**2.2** Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.

**α.** Ένα σύγχρονο εργοστάσιο–μηχανουργείο αποτελείται από τα τμήματα Διοίκησης, Μελετών και Έρευνας, Παραγωγής, Ποιοτικού Ελέγχου και Εμπορικό Τμήμα.

**β.** Οι εργαλειομηχανές μέσα σε ένα μηχανουργείο έχουν διάταξη μόνο σύμφωνα με το κατασκευασμένο προϊόν ανάλογα με τις διαδοχικές φάσεις της παραγωγής του.

**γ.** Στην αποθήκη υλικών τοποθετούνται και ταξινομούνται οι διάφορες πρώτες ύλες (ράβδοι, ελάσματα από σιδηρούχα και μη μέταλλα), τα ανταλλακτικά των μηχανημάτων και τα υλικά για τη λειτουργία και συντήρηση των διαφόρων μηχανών (ορυκτέλαια συντήρησης, υγρά κοπής κ.ο.κ).

***Μονάδες 9***

**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**Θέμα 2ο**

**2.1**

**1** – ποιότητας

**2** – προδιαγραφές

**3** – απαιτήσεις

**4** – ελαττωματικών

**2.2**

**α** - Σωστό

**β** - Λάθος

**γ** - Σωστό